PRITARTA

 Kupiškio rajono savivaldybės tarybos

 2018 m. d. sprendimu Nr. TS-

**KUPIŠKIO MENO MOKYKLOS**

**VADOVO 2017 METŲ VEIKLOS ATASKAITA**

**I SKYRIUS**

**ĮŽANGA. BENDROSIOS ŽINIOS**

 2017 m. Kupiškio meno mokykla vykdė dailės ir muzikos ankstyvojo, pradinio ir pagrindinio, muzikos išplėstinio, kryptingo ugdymo bei profesinės linkmės muzikinio ugdymo modulio programas. Įgyvendindama 2015–2017 metų strateginio veiklos plano tikslus, Mokykla vykdė ugdymo kokybės veiksmingumo, vertybinių nuostatų ugdymo ir formavimo, mokyklos ryšių ir kultūros plėtros, ugdymo aplinkos turtinimo programas. Mokyklos veiklos kryptys: meninė-kūrybinė, mokomoji, koncertinė ir švietėjiška.

Daiva Šakickienė – direktorė, baigusi Lietuvos konservatoriją, muzikos mokytoja metodininkė, turinti III vadybos kvalifikacinę kategoriją; Audronė Vareikienė – direktorės pavaduotoja ugdymui, baigusi Vilniaus kolegiją, vyresnioji muzikos mokytoja, turinti III vadybos kvalifikacinę kategoriją. Direktorės vadybinis stažas – 8 metai, direktorės pavaduotojos vadybinis stažas – 5 metai. Mokykloje dirbo 23 mokytojai: mokytojas ekspertas – 1, mokytojai metodininkai – 11, vyresnieji mokytojai – 9, mokytojas – 2, koncertmeisteris – 1. Mokykloje dirbo 4 nepedagoginiai darbuotojai, iš kurių vienas kūrikas šildymo sezonu.

2017 m. Kupiškio meno mokykloje mokėsi 230 mokinių. Mokykloje veikė 5 skyriai: fortepijono skyrius, liaudies instrumentų skyrius, Antašavos skyrius, Subačiaus skyrius ir dailės skyrius.

Fortepijono skyriuje mokėsi 75 mokiniai. Iš jų: fortepijono instrumento – 36 mokiniai, smuiko – 6 mokiniai, chorinio dainavimo – 17 mokinių, Antašavos skyriuje – 5 mokiniai ir Subačiaus skyriuje –11 mokinių. Liaudies instrumentų skyriuje mokėsi 66 mokiniai. Iš jų: klarneto instrumento – 8 mokiniai, varinių pučiamųjų – 6 mokiniai, fleitos – 7 mokiniai, gitaros – 11 mokinių, kanklių – 12 mokinių ir akordeono instrumento –22 mokiniai. Dailės skyriuje mokėsi 69 mokiniai. Pagal pradinio ugdymo programą mokėsi 30 mokinių ir pagal pagrindinio ugdymo programą mokėsi 39 mokiniai. Išplėstinio ir kryptingo ugdymo programas buvo pasirinkę 22 dailės skyriaus mokiniai.

2017 m. nuo mokesčio už mokslą buvo atleisti 3 proc. mokinių, kurių šeimos gauna socialinę paramą. 12 proc. mokinių suteikta 50 proc. mokėjimo už mokslą lengvata, nes jie tapo tarptautinių ir respublikinių konkursų laureatais. 2 proc. mokinių kompensuotos važiavimo išlaidos.

**II SKYRIUS**

**VYKDYTA VEIKLA IR PASIEKTI REZULTATAI**

Mokinių pasiekimų pažanga

Dailės skyriaus mokinių pažangumo vidurkiai:

|  |  |  |
| --- | --- | --- |
| Klasė | Pradinis | Pagrindinis |
| 1 klasė | 2 klasė | 3 klasė | 4 klasė | 5 klasė | 6 klasė | 7 klasė |
| Vidurkis | 9.6 | 9.5 | 9.1 | 9.6 | 8.3 | 8.3 | 9.5 |
| Vidurkis | 9.4 | 8.9 |
| Bendras skyriaus vidurkis | 9.2 |

56 proc. dailės skyriaus mokinių mokėsi labai gerai. Gerai ir labai gerai – 71 proc. mokinių.

Fortepijono skyriaus mokinių pažangumo vidurkiai:

|  |  |  |  |  |  |
| --- | --- | --- | --- | --- | --- |
| Skyrius | Fortepijonas | Smuikas | Chorinis dainavimas | Antašavos skyrius | Subačiaus skyrius |
| Vidurkis | 8.3 | 9.5 | 8.75 | 8.9 | 9 |
| Bendras skyriaus vidurkis | 8.8 |

32 proc. fortepijono skyriaus mokinių mokslo metus baigė labai gerais įvertinimais. Gerais ir labai gerai įvertinimais baigė 85 proc. mokinių.

Liaudies instrumentų skyriaus pažangumo vidurkiai:

|  |  |  |  |  |  |  |
| --- | --- | --- | --- | --- | --- | --- |
| Dalykas | Klarnetas | Variniai pučiamieji | Fleita | Gitara | Kanklės | Akordeonas |
| Vidurkis | 8.9 | 7.8 | 9.5 | 9.2 | 8.8 | 8.8 |
| Bendras skyriaus vidurkis | 8.9 |

56 proc. liaudies instrumentų skyriaus mokinių mokslo metus baigė labai gerais įvertinimais. Gerais ir labai gerais – 95 proc. mokinių.

Skyrių ir mokyklos pažangumo vidurkiai

2016–2017 m. m.

|  |  |  |  |  |  |
| --- | --- | --- | --- | --- | --- |
| Ugdymas | Fortepijono skyrius | Liaudies instrumentų skyrius | Dailės skyrius | Antašavos skyrius | Subačiaus skyrius |
| Pažangumo vidurkis | 8.9 | 8.9 | 9.2 | 8.9 | 9 |
| Bendras mokyklos pažangumo vidurkis | 9 |

Labai gerai mokslo metus baigė 51 proc. Kupiškio meno mokyklos mokinių. 87 proc. mokinių įvertinimai buvo geri ir labai geri. Bendras mokyklos pažangumas – 99 proc. Baigiamuosius egzaminus muzikos ir dailės skyriaus mokiniai išlaikė 100 proc. pažangumu. Visų dailės skyriaus mokinių baigiamieji kūrybiniai darbai įvertinti aukščiausiais balais. 78 proc. muzikos skyriaus mokinių dalyko baigiamųjų egzaminų įvertinimai labai geri. Solfedžio baigiamąjį egzaminą labai gerai išlaikė 60 proc. mokinių. 100 proc. mokyklą baigusių mokinių įgijo pagrindinį išsilavinimą. Iš 25 meno mokyklos mokinių dalyko ir solfedžio patikrą įvykdė 96 proc. mokinių. Labai gerai dalyko patikrą įvykdė 50 proc., solfedžio – 42 proc. mokinių. Sudaryti individualūs ugdymo planai suteikė kiekvienam mokiniui galimybę atsiskleisti, siekti geresnio įvertinimo, stiprino mokymosi motyvaciją. Akademiniuose atsiskaitymuose ir kontrolinėse pamokose stebėta mokinių daroma pažanga. Stebėta 35 proc. muzikos skyriaus mokinių padaryta pažanga, iš jų 52 proc. dalyko, 31 proc. solfedžio ir 34 proc. kitų dalykų. Dailės skyriaus 42 proc. mokinių padarė mokymosi pažangą. Motyvacijai skatinti buvo taikytos šios priemonės: mokslo metų pabaigos renginyje „Padėkos diena“ teikiamos padėkos už gerą mokymąsi, dalyvavimą įvairiuose konkursuose ir festivaliuose, kelionės išlaidų į konkursus ir festivalius apmokėjimas, nemokamas dalyvavimas mokyklos organizuojamuose konkursuose ir festivaliuose, 50 proc. mokėjimo už mokslą lengvata tarptautinių ir respublikinių konkursų laureatams.

Mokykla vykdė profesinės linkmės muzikinio ugdymo modulio programą, skirtą aukštą mokymosi motyvaciją turintiems gabiems mokiniams, sudarydama pakankamas sąlygas siekti specializacijos ir tolesnio mokymosi pagal meno studijų srities programas. Vykdant šią programą mokykla glaudžiai bendradarbiauja su Nacionaline Mikalojaus Konstantino Čiurlionio menų mokykla. 2017 m. profesinės linkmės muzikinio ugdymo modulio programą pasirinko 2 mokiniai: pirmus metus – fleitos 4 klasės mokinė Donata Šidlauskaitė (mokytoja I. Paurienė), trečius metus – akordeono 6 klasės mokinė Rusnė Baliūnaitė (mokytoja G. Bartaševičienė). Šios mokinės koncertavo VI profesinės linkmės muzikinio ugdymo modulio mokinių festivalyje ,,Aukštaitijos talentai 2017“ Rokiškio krašto muziejuje. 2017 m. šios programos fortepijono 7 klasės mokinė Ugnė Čepkauskaitė (mokytoja E. Dobrickienė) baigė meno mokyklą ir pasirinko tolesnį mokymąsi Panevėžio Vytauto Mikalausko menų gimnazijoje.

10 proc. mokyklos mokinių pasirinko neformaliojo ugdymo išplėstinio muzikinio ir kryptingo muzikinio ugdymo meno kolektyvuose programas. Mokiniai gilino ir įtvirtino kolektyvinio ir individualaus muzikavimo gebėjimus, lavino bendrąsias kompetencijas ir asmeninę saviraišką.

Mokykla vykdo kryptingo ugdymo programą muzikiniuose kolektyvuose. Mokiniams buvo pasiūlyta galimybė gebėjimus, žinias pritaikyti 24 muzikiniuose kolektyvuose (įvairiuose kameriniuose, instrumentiniuose, vokaliniuose ansambliuose, fortepijoniniuose duetuose, choruose). 202 mokiniai pasirinko mokomuosius kolektyvus ir plėtojo ansamblio bei kolektyvinio muzikavimo, sceninės kultūros, meno interpretacijos ir meninės saviraiškos įgūdžius.

Suburti 7 muzikiniai kolektyvai (35 mokiniai) – Instrumentinis trio (fortepijonas, dvi fleitos), Fortepijoniniai ansambliai, Mišrus duetas (akordeonas, fleita), Merginų vokalinis ansamblis, Jaunučių vokalinis ansamblis, Vokalinis duetas, Akordeonistų ansamblis. Šie kolektyvai tapo daugkartiniais laureatais ir diplomantais tarptautiniuose ir respublikiniuose konkursuose: ,,Musica brillante“ Vilniuje, ,,Grokime kartu“ Radviliškyje, ,,Giovani virtuosi“ Alytuje, ,,Fiori musicali“ ir ,,Dainos sparnais“ Šiauliuose, Veronikos Vitaitės konkurse Utenoje, ,,Lėkime dainų sparnais“ Rokiškyje, ,,Skambinu su draugu“ Elektrėnuose, ,,Lietuva, aš už muziką“ Panevėžyje, ,,Pasiimsiu paukščio balsą“ ir Liepsnojantys akordeonai“ Kupiškyje“.

Du muzikiniai kolektyvai: Fortepijoninis ansamblis (mokytojos E. Dobrickienė ir R. Stankevičienė) tarptautiniame instrumentinės muzikos konkurse ,,Grokime kartu“ Radviliškyje ir Merginų vokalinis ansamblis (mokytoja N. Sankauskienė) respublikiniame vokalinių ansamblių konkurse ,,Pasiimsiu paukščio balsą“ Kupiškyje pelnė aukščiausius – Grand Prix apdovanojimus.

Jaunių choras (mokytoja A. Remeikienė) dalyvavo Lietuvos mokinių chorų festivalyje ,,Dainų mozaika“, kuris vyko Šv. Kotrynos bažnyčioje Vilniuje. Šis festivalis sukvietė jaunučių, jaunių ir mišrius chorus iš visos Lietuvos. Jo tikslas – skatinti mokinių tarpusavio bendradarbiavimą ir iniciatyvą, ugdyti pasitikėjimą savo jėgomis, patriotiškumą, žmogiškąsias vertybes, plėsti kultūrinį akiratį.

170 mokinių iš 17 muzikinių kolektyvų dalyvavo mokykloje surengtuose renginiuose ir festivaliuose („Mūsų širdelių dovana Lietuvai šalelei", Mokslo ir žinių šventėje, „Valso sūkuryje“, ,,Perpetuum mobile“, ,,Pasakų šalyje", ,,Angelo sapnas“ TV „Dainų dainelė“). 70 mokinių iš 8 muzikinių kolektyvų dalyvavo savivaldybės, šalies renginiuose ir festivaliuose („Pavasario spalvos“ Panevėžyje, ,,Skambantys kankleliai“ Utenoje, ,,Folkvirusas“ ir „Vaikystės perlai“ Kėdainiuose, konferencijoje ,,Kupiškio žydų bendruomenė“ ir Kovo 11-osios minėjime Kupiškyje).

Rajono vaikų ir moksleivių meno šventėje ,,Šitą žemę man likimas dovanojo“, skirtoje tarptautinei vaikų gynimo dienai, dalyvavo 46 proc. mokyklos mokinių iš 6 muzikinių kolektyvų: Jaunučių choro – 37 mokiniai, Jaunių choro – 24 mokiniai, Akordeonistų ansamblio – 10 mokinių, Instrumentinio ansamblio – 7 mokiniai.

162 dailės ir muzikos skyriaus mokinių dalyvavo tarptautiniuose, šalies, apskrities, savivaldybės konkursuose, festivaliuose, koncertuose ir parodose. 23 mokiniai tapo savivaldybės lygmens konkursų ir atrankų laureatais. 85 mokiniai dalyvavo 7 apskrities ir šalies konkursuose 7 mokiniai tapo apskrities konkursų laureatais, 70 mokinių – šalies konkursų laureatais ir 8 mokiniai šalies konkursų diplomantais. Vienas mokinys apdovanotas tarptautinio konkurso aukščiausiu apdovanojimu – Grand Prix. 114 dailės ir muzikos skyriaus mokinių dalyvavo 14 tarptautinių konkursų. 31 mokiniui įteikti tarptautinių konkursų laureatų diplomai, 10 mokinių įteikti tarptautinių konkursų-parodų dalyvių diplomai ir sertifikatai.

Merginų vokalinis ansamblis (mokytoja N. Sankauskienė) respublikiniame vokalinių ansamblių konkurse ,,Pasiimsiu paukščio balsą“ Kupiškyje pelnė aukščiausią – Grand Prix apdovanojimą. I vietos nugalėtoju šis ansamblis tapo tarptautinės vokalinės muzikos konkurse ,,Lėkime dainų sparnais“ Rokiškyje ir respublikiniuose dainavimo konkursuose: ,,Garsų sūkury“ Ukmergėje ir ,,Lietuva, aš už muziką“ Panevėžyje.

Fortepijoninis ansamblis: Ugnė Čepkauskaitė ir Domantė Valaitė (mokytojos E. Dobrickienė ir R. Stankevičienė) tarptautiniame instrumentinės muzikos konkurse ,,Grokime kartu“ Radviliškyje pelnė aukščiausią – Grand Prix apdovanojimą.

Vokalinis duetas: Gabija Puodžiūnaitė ir Ernesta Laužikaitė (mokytoja N. Sankauskienė) pelnė I vietos laureato diplomą respublikiniame konkurse ,,Pasiimsiu paukščio balsą“ Kupiškyje ir II vietos laureato diplomą tarptautiniame konkurse ,,Lėkime dainų sparnais“ Rokiškyje.

Tarptautiniame konkurse ,,Naujene 2017“ Latvijos Respublikos Daugpilio mieste II vietas pelnė akordeonistai solistai: Rusnė Baliūnaitė (mokytoja G. Bartaševičienė), Vakarė Grigaliūnaitė, Kajus Gudonis ir Faustas Paliulis (mokytoja B. Petroševičienė).

24 dailės skyriaus mokiniai dalyvavo tarptautiniame grafikos kūrybinių darbų konkurse Čekijoje ,,Gražus kaip gėlės mūsų kraštas“. 10 mokinių gavo parodos dalyvių sertifikatus ir jų grafikos darbai buvo eksponuojami konkurso nugalėtojų parodoje. Respublikiniame piešinių konkurse ,,Kernavė – Mindaugo sostas“ dalyvavo 20 dailės skyriaus mokinių. Laureatais tapo: Justas Merkys, Akvilė Vyšniauskaitė, Adrija Petkūnaitė, Vilija Žiūkaitė, Odeta Jurevičiūtė, Gabrielė Kurulytė, Mykolas Šulčius (mokytoja R. Laskauskienė).

Pamokos kokybės pažanga

Administracija stebėjo ir vertino 40 individualių ir grupinių mokytojų pamokų. Vertinta ir stebėta kiekvieno mokytojo vidutiniškai po 2 pamokas. Administracija stebėjo ir vertino 29 akademinius atsiskaitymus, 25 kontrolines pamokas, keturias 3 klasės patikras, 6 perklausas, 5 baigiamuosius egzaminus. Administracija dalyvavo 9 tėvų susirinkimuose, stebėjo ir vertino 42 mokykloje ir už jos ribų vykusius renginius. Vienam pedagoginiam darbuotojui tenka 5 stebėtos ir vertintos veiklos.

Mokyklos strateginio plano programos „Ugdymo kokybės veiksmingumas“ tikslas – meninėje veikloje atskleisti kiekvieno mokinio gabumus, sėkmingai ugdyti mokinių kultūrines, asmenines, socialines ir kitas kompetencijas. Mokinių kūrybiškumas ir iniciatyvumas geriausiai atsiskleidžia koncertinėje veikloje. Netradicinėse aplinkose – Kupiškio rajono savivaldybės kultūros centre (toliau – Kupiškio kultūros centras) ir Kupiškio rajono savivaldybės viešojoje bibliotekoje (toliau – Kupiškio viešoji biblioteka), Kupiškio ir Rokiškio etnografijos muziejuose, Uoginių amatų centre, Adomynės dvare (Kupiškio rajonas), Biržų pilyje, Vilniaus Šv. Kotrynos ir Kupiškio Kristaus Žengimo į Dangų bažnyčiose,Palangos Stasio Vainiūno, Kėdainių, Pasvalio muzikos mokyklose – mokiniams vyko 30 įvairių edukacinių veiklų ir pamokų. Dalyvavo 86 proc. dailės ir muzikos skyriaus mokinių.

2017 m. mokykloje buvo vykdomas tęstinis projektas ,,Edukacinės pamokos“ meno mokyklos mokiniams ir draugams. Vyko 16 įvairių edukacinių pamokų mokykloje, rajono darželiuose bei mokyklose. Dalyvavo 83 proc. mokinių. Vyko 16 integruotų kūrybiško ugdymosi edukacinių veiklų (*„*Pirmokų spalvotas Do-re-mi”, „Mūsų širdelių dovana Lietuvai šalelei", ,,Senų daiktų istorijos“, ,,Aukštaitijos talentai", ,,Lauko akmenėlis – pirmas kūrinėlis“, „Valso sūkuryje“, ,,Pasakų šalyje", ,,Skambantys kankleliai“). Dalyvavo 79 proc. mokinių.

Dominuoja šie stebėtų ir vertintų pamokų aspektai: 100 proc. mokytojų numatė konkrečius ugdymo tikslus ir uždavinius, kuriuos siejo su mokinio poreikiais, gebėjimais ir patirtimi. Tinkamus ugdymo būdus ir metodus, tinkamą mokymo medžiagą pamokose pasirinko 92 proc. mokytojų. 98 proc. mokytojų pamokose sukūrė palankų mokymuisi mikroklimatą. Mokytojo ir mokinio malonus bendravimas ir bendradarbiavimas. Mokytojai gebėjo vertinti mokinio mokymosi pažangą, laiku suteikė pagalbą. 10 proc. mokytojų nepakankamai racionaliai išnaudojo pamokos laiką, 25 proc. mokinių nepakankamai gebėjo įvardinti mokymosi sunkumus, įsivertinti savo mokymąsi.

Mokinių vertybinių nuostatų, pilietiškumo ūgties pažanga

2017 m. meno mokykloje surengta 12, mokinių vertybines nuostatas bei pilietiškumo ūgties pažangą ugdančių, renginių. Tai – 4 tradiciniai, 4 tęstiniai, 4 nauji renginiai. Juose dalyvavo 60 proc. mokinių. Mokykloje organizuotas II tarptautinis konkursas ,,Liepsnojantys akordeonai 2017“ ir IV respublikinė vokalinių ansamblių šventė-konkursas „Pasiimsiu paukščio balsą 2017“, koncertas ir paroda ,,Mūsų širdelių dovana Lietuvai šalelei" buvo skirtas Vasario 16-ajai – Lietuvos valstybės atkūrimo dienai. Dailės skyriaus naujų patalpų atidarymo šventės proga buvo surengta mokinių darbų paroda bei proginis koncertas. Padėkos diena buvo skirta gabiausiems, laimėjusiems įvairiuose konkursuose, motyvuotiems bei džiuginantiems didelėmis pastangomis jauniesiems meno mokyklos muzikams ir dailininkams. Festivalis-edukacinė pamoka „Valso sūkuryje“ skatino mokinių koncertinę veiklą, pažinimą ir bendravimą. Festivalis organizuotas pasitinkant Lietuvos valstybės atkūrimo 100-metį. Organizuodami muzikos globėjos Šv. Cecilijos dienos paminėjimo koncertą, sulaukėme svečių iš Panevėžio Vytauto Mikalausko menų gimnazijos ir profesionalios dainininkės Laimos Česlauskaitės. Koncerto klausėsi mokyklos bendruomenė ir miesto visuomenė.

Tradicinis kalėdinis koncertas ,,Angelo sapnas“ sukvietė 130 mokinių ir 100 mokyklos bendruomenės narių ir svečių. Kituose tradiciniuose mokyklos renginiuose koncertavo, ruošė kūrybinius darbus 133 mokiniai.

2017 m. mokykla įgyvendino 20 projektų: 5 mokyklos lygmens (,,Lietuva-mūsų širdelėse“, *„*Pirmokų spalvotas Do-re-mi”, ,,XII Panevėžio apskrities muzikos ir meno mokyklų solfedžio konkursas“, ,,Graži mokyklos aplinka“, ,,Perpetuum mobile“ ,,Angelai“) ir 5 projektus vykdė rajone (,,Kazio Šimonio kūrybos darbų takais“, ,,Pasakų šalyje”, ,,Lauko akmenėlis – pirmas kūrinėlis“, pleneras ,,Senų daiktų istorijos“, ,,Kalėdinė dovana“). Buvo 10 respublikinių projektų dalyviais (,,Dainų mozaika“, ,,Skambantys kankleliai“, ,,Kitoks akordeonas 2017: Pasaulio akordeono meno paslaptys”, ,,Folkvirusas“, „Vaikystės perlai“, ,,Tad skambėkite, kanklės“, ,,Klavišų mozaika“, ,,Kupiškio žydų bendruomenė. Praeities ir dabarties sąsajos“) ir vieno tarptautinio seminaro-praktikumo Palangos S. Vainiūno muzikos mokykloje, kurį organizavo Lietuvos akordeonistų asociacija bei Lietuvos muzikos ir teatro akademija, dalyviais.

Projektuose dalyvavo 100 proc. mokyklos mokinių. Rajono švietimo, kultūros bei kitose įstaigose organizuoti 26 koncertai, kuriuose koncertavo 85 proc. meno mokyklos mokinių. Surengtos 4 dailės skyriaus mokinių darbų parodos, kuriose 65 mokiniai pristatė 84 autorinius, kūrybinius tapybos ir keramikos darbus.

100 proc. (29 mokiniai) dalyvavo mokyklos dailės ir muzikos skyrių 1 klasės mokinių parodoje-koncerte *„*Pirmokų spalvotas Do-re-mi”. Projekto tikslas – pirmasis viešas pasirodymas, emocinio stabilumo skatinimas, meninio džiaugsmo išgyvenimas.

Kupiškio meno mokyklos kanklininkių ansamblis ,,Obelyta“ (vadovė Danutė Boverienė) dalyvavo XI Lietuvos kanklininkių vasaros stovykloje ,,Skambantys kankleliai 2017“ Utenos rajone, Sudeikiuose. Ši stovykla buvo skirta tautinio kostiumo ir piliakalnių metams bei Lietuvos valstybės atkūrimo 100-mečiui paminėti. Stovykloje 143 mokiniai iš visos Lietuvos klausėsi tautinės muzikos koncertų, dalyvavo tautinio kostiumo pristatymuose, edukacinėse veiklose, seminaruose ir surengė baigiamąjį koncertą ,,O kieno žali sodai“. Vasaros stovykla turėjo įtakos ne tik mokinių kultūrinių vertybių ugdymui, bet ir mokinių meninio akiračio plėtimui, užimtumui.

Projektai, kuriuos vykdydami išvykome į kitus rajonus (,,Dainų mozaika“ Vilniuje, ,,Pavasario spalvos“ Panevėžyje, ,,Vaikystės perlai“ Kėdainiuose, ,,Tad skambėkite, kanklės“ ir ,,Klavišų mozaika“ Pasvalyje), skatino mokinių saviraišką, kūrybinį aktyvumą, užimtumą, turėjo įtakos jų akiračio, erudicijos ir kultūros plėtotei.

Biržų krašto muziejaus salėje įvyko išskirtinis renginys – projektas ,,Kitoks akordeonas 2017: Pasaulio akordeono meno paslaptys”, skirtas Lietuvos atkūrimo 100-mečiui. Šiame koncerte dalyvavo jaunieji akordeonistai virtuozai, prestižinių, tarptautinių konkursų laureatai iš Palangos, Pasvalio, Panevėžio muzikos mokyklos, tarp jų ir Kupiškio meno mokyklos mokinė Rusnė Baliūnaitė (mokytoja Genovaitė Bartaševičienė). Koncertą užbaigė akordeonų orkestras ,,Consona”, vienintelis profesionalus orkestras Baltijos šalyse, kurio vadovas LMTA prof. Ričardas Sviackevičius.

Projektas ,,Folkvirusas“ Kėdainių muzikos mokykloje sukvietė Kupiškio, Raseinių, Panevėžio, Jonavos ir Kėdainių mokyklų tautinių instrumentų ir akordeono skyrių mokinių komandas. Mokiniai koncertavo ir bendradarbiavo, dalyvavo meistriškumo pamokose ir muzikinės improvizacijos dirbtuvėse.

85 proc. meno mokyklos mokinių kartu su mokytojais buvo 61 rajono ir 3 šalies kultūriniuose renginiuose, kurie buvo svarbūs vertybinių nuostatų bei pilietinės ūgties pažangai, dalyviais. Mokytojai ir mokiniai parengė 16 koncertinių programų ir dalyvavo Kupiškio kultūros centro, Kupiškio etnografijos muziejaus, Kupiškio viešosios bibliotekos 4 parodų atidarymuose, 5 rajono įstaigų ir bendruomenių šventėse, 3 kaimo bendruomenių renginiuose. 28 dailės skyriaus mokinių ir mokytojų darbai buvo eksponuojami 2 parodose Adomo Petrausko muziejuje ir Kupiškio viešojoje bibliotekoje.

27 mokiniai kartu su mokytojais parengė 5 koncertines programas tautodailininkų Alfonso Blažio ir Audriaus Lauciaus kūrybos darbų parodų atidarymuose, Leono Chardino fotografijų parodos atidaryme, parodoje ,,Užgavėnių šėlsmas“ bei R. Baltrūnienės poezijos knygos ,,Jausmų pasjansas“ ir leidinio ,,Kupiškio žydų bendruomenė. Praeities ir dabarties sąsajos“ pristatymuose.

32 mokiniai koncertavo renginyje, Kupiškio rajono Uoginių kaime Amatų centre, skirtame Vasario 16-ajai – Lietuvos valstybės atkūrimo dienai ir Kupiškio technologijų ir verslo mokyklos renginyje, skirtame Kovo 11-ajai paminėti.

94 mokiniai dalyvavo 7 rajoniniuose ir respublikiniuose konkursuose (,,Grokime kartu“, ,,Liepsnojantys akordeonai“, ,,Pasiimsiu paukščio balsą“, „Lietuva, aš už muziką“, ,,Klajojanti muzika“, ,,Gražus kaip gėlės mūsų kraštas“, ,,Kernavė – Mindaugo sostas“), skirtuose tautos ir krašto kultūros kūrimui, jos tęstinumui ir tapatybės išsaugojimui, patriotiškumo ir pilietiškumo ugdymui. 92 proc. mokinių tapo šių konkursų laureatais.

II tarptautiniame konkurse ,,Liepsnojantys akordeonai 2017“, skirtame Vasario 16-ajai, Lietuvos valstybės atkūrimo dienai, dalyvavo 100 akordeonistų iš 27 miestų. Sulaukėme profesionaliai grojančių akordeonistų ir mišrių ansamblių iš Lietuvos, Latvijos ir Baltarusijos muzikos ir menų mokyklų, gimnazijų, valstybinių koledžų ir konservatorijų. Dalyvių pasirodymus vertino 2 komisijos, kurių pirmininkai – Lietuvos muzikos ir teatro akademijos profesoriai: Eduardas Gabnys ir Ričardas Sviackevičius. Kupiškio meno mokyklos 6 mokiniai tapo šio konkurso laureatais. Mokinė Rusnė Baliūnaitė ir mišrus ansamblis: Goda Vilkaitė ir Radvilė Vilkaitė (mokytojos G. Bartaševičienė ir I. Paurienė) pelnė I vietos laureatų diplomus.

Kupiškio rajono Uoginių amatų centro renginyje „Mūsų širdelių dovana Lietuvai šalelei", kuris buvo skirtas Vasario 16-ajai – Lietuvos valstybės atkūrimo dienai paminėti, buvo atidaryta dailės skyriaus mokinių darbų paroda ir surengtas puikus proginis koncertas. Renginyje dalyvavo 20 proc. meno mokyklos mokinių.

IV respublikinė vokalinių ansamblių šventė-konkursas „Pasiimsiu paukščio balsą" buvo skirtas Kovo 11-osios progai. Dainininkai atvyko iš Biržų, Ukmergės, Utenos, Rokiškio, Panevėžio, Kėdainių, Pasvalio ir Kupiškio meno ir pagrindinių mokyklų. Renginių tikslas – ugdyti vokalinę kultūrą, tradicijas, skatinti mokinių pilietiškumą ir patriotiškumą. Kupiškio meno mokyklą atstovavo Merginų vokalinis ansamblis (mokytoja N. Sankauskienė), kuris pelnė aukščiausią konkurso apdovanojimą – Grand Prix ir Mišrus vokalinis ansamblis (mokytoja R. Stankevičienė), kuris pelnė III laipsnio laureato diplomą.

Renginiai ,,Lietuva – mūsų širdelėse“ ir ,,Tad skambėkite kanklės“ sukvietė 50 jaunųjų muzikantų iš Kupiškio, Pasvalio, Rokiškio, Panevėžio muzikos ir meno mokyklų. Renginių tikslas – puoselėti mokinių kultūrines vertybes, liaudiško kankliavimo ir dainavimo tradicijas, populiarinti muzikavimą tautiniais muzikos instrumentais ir stiprinti partnerystės ryšius.

Mokyklos veiklos įsivertinimas

Mokyklos veiklos įsivertinimo apklausoje dalyvavo 67 proc. mokytojų, 39 proc. mokinių ir 35 proc. mokinių tėvų. Veiklos įsivertinimui pasirinkta II sritis – Ugdymas ir mokymasis. Įsivertinimui buvo naudotos anketos mokiniams, mokinių tėvams ir mokytojams, dokumentų analizė.

Stiprieji veiklos aspektai: (2.2.1.) mokyklos mokytojai jaučia atsakomybę už savo darbo rezultatus, **(**2.1.1.) mokymasis mokykloje organizuojamas taip, kad atitiktų mokinių patirtį, (2.1.2.) mokytojai pritaiko mokyklos keliamus tikslus ir uždavinius atskirų mokinių poreikiams, (2.4.3.) mokiniai per pamokas mokosi bendraudami su mokytoju, (2.6.2.) mokytojai planuoja ir vertina mokinių pažangą bei pasiekimus ugdymo procese, (2.6.2.) per klasės tėvų susirinkimus, kitų su mokytojais susitikimų metu, vaiko pasiekimai ir įvertinimai nėra lyginami su kitų mokinių pasiekimais ir įvertinimais, o yra lyginami vaiko ankstesni pasiekimai su dabartiniais, (2.6.2.) tėvai gauna aiškią informaciją apie savo vaiko mokymąsi, pažangą bei pasiekimus ir mokymosi spragas.

Silpnieji, tobulintini veiklos aspektai: (2.1.3.) mokytojų bendradarbiavimo ugdymo procese skatinimas, (2.1.5.) mokykloje priimamų sprendimų išsamus išaiškinimas, (2.4.3.) aktyvios mokinio veiklos mokymosi metu skatinimas: klausti, tyrinėti, ieškoti, bandyti, analizuoti, spręsti problemas, kurti, (2.5.1.) įvairesnių, mokiniams patrauklių, naujos pamokos, medžiagos pristatymo būdų taikymas, (2.6.2.) ankstesnių mokinio pasiekimų lyginimas su dabartiniais, (2.6.3.) nuolatinis pusmečio tikslų ir uždavinių aptarimas su mokiniais.

Mokytojų ir vadovų lyderystės bei kompetencijų pažanga

45 proc. meno mokyklos mokytojų pasidalino patirtimi, profesinėmis žiniomis su rajono įstaigų muzikos ir pradinių klasių mokytojais. Buvo vykdomas tęstinis metodinis projektas ,,Edukacinės pamokos 2017“, kurio metu pravesta 7 edukacinės pamokos 4 rajono mokyklose ir 2 darželiuose. 11 proc. mokyklos mokytojų teikė praktinę-metodinę pagalbą rajono muzikos mokytojams, ruošiantis TV konkursui ,,Dainų dainelė“. Plenere ,,Pilpio ir Lėvens upių santakos piliakalniai“, 2 dailės mokytojos organizavo veiklą kūrybinėse dirbtuvėse ,,Baltų papuošalai“ rajono dailės mokytojoms.

45 proc. mokytojų rengė seminarus, pranešimus, metodinę medžiagą ir parodas. Buvo vedami 3 seminarai: tarptautinio konkurso ,,Liepsnojantys akordeonai 2017“ ir Šv. Cecilijos, muzikos globėjos koncerto dalyviams bei dailės mokytojams iš Panevėžio. Respublikinėje dailės mokytojų metodinėje-praktinėje konferencijoje ,,Patirtis, pranašumai, problemos“, seminare ,,Kūrybiškumo ugdymas dailinėje raiškoje“ skaityti 3 pranešimai dailės temomis.

10 proc. meno mokyklos mokytojų kartu su mokiniais dalyvavo 2 metodiniuose kvalifikacijos tobulinimo šalies seminaruose-praktikumuose. Vidutinis kvalifikacijos tobulinimo valandų skaičius, tenkantis vienam mokytojui – 48 val. Mokytojai dalyvavo 30 kvalifikacijos tobulinimo kursuose-seminaruose (1104 val.). 100 proc. mokytojų kėlė kvalifikaciją mažiausiai 5 dienas per metus.

Mokytoja G. Bartaševičienė dalyvavo tarptautinių konkursų vertinimo komisijose: ,,Vilnius 2017“ Vilniuje, ,,Algirdas Ločeris“ Biržuose ir ,,Naujene 2017“ Daugpilyje. I. Paurienė vertino tarptautinio pučiamųjų konkurso ,,Naujene Wind 2017“ dalyvius Daugpilyje.

Dailės mokytojos R. Laskauskienė ir R. Kalinkienė surengė meno mokyklos mokiniams plenerą ,,Senų daiktų istorijos“ ir vykdė 3 projektus (,,Nepaprastos paprastų daiktų istorijos“, ,,Gamtos grožis Kazio Šimonio kūryboje“, ,,Angelai“). Mokytojos parengė mokinių darbų parodą dailės skyriaus naujų patalpų atidarymui ir dalyvavo rajono dailės mokytojų kūrybos darbų parodoje ,,Ko žodžiais nepasakysi“. Mokytoja D. Boverienė inicijavo ir vykdė 4 projektus rajone ir šalyje (,,Menų savaitė rajono darželiuose“, ,,Lietuva – mūsų širdelėse“, ,,Tad skambėkite kanklės“, ,,XI Lietuvos kanklininkų vasaros stovykla – ,,Skambantys kankleliai 2017“). Mokytoja L. Burokienė parengė ir vykdė muzikinį projektą ,,Pasakų šalyje“. Mokytoja R. Stankevičienė inicijavo dailės ir muzikos projektą ,,Perpetuum mobile“. Mokytoja I. Paurienė organizavo muzikos globėjos Šv. Cecilijos dienos paminėjimo koncertą. Mokytojos D. Boverienė, B.Petroševičienė ir G. Bartaševičienė inicijavo mokinių dalyvavimą respublikiniame projekte ,,Folkvirusas“ Kėdainių muzikos mokykloje. Projekto metu vyko seminarai, koncertai ir meistriškumo pamokos. Mokytoja G. Bartaševičienė organizavo II tarptautinį konkursą „Liepsnojantys akordeonai 2017“ ir parengė mokinę Rusnę Baliūnaitę Lietuvos akordeonų asociacijos renginiui ,,Kitoks akordeonas 2017: Pasaulio akordeono meno paslaptys” Biržuose, skirtą Lietuvos atkūrimo 100-mečiui paminėti. Mokytojos R. Stankevičienė ir N. Sankauskienė organizavo IV respublikinį vokalinių ansamblių konkursą „Pasiimsiu paukščio balsą 2017“ ir vykdė projektą ,,XII Panevėžio apskrities muzikos ir meno mokyklų solfedžio konkursas“ Kupiškio meno mokykloje.

Mokyklos direktorė D. Šakickienė ir direktoriaus pavaduotoja ugdymui A. Vareikienė. vidutiniškai kvalifikaciją tobulino 101 valandą. D. Šakickienė 3 seminaruose skaitė pranešimus ir dalinosi patirtimi su šalies, rajono muzikos ir meno mokyklų vadovais ir mokytojais. Dalyvavo 3 savivaldybės lygmens darbo grupėse ir komisijose: TV konkurso ,,Dainų dainelė“ rajoninio etapo dalyvių vertinimo komisijoje, Lietuvos Nepriklausomybės atkūrimo dienos Kovo 11-osios minėjimo ir edukacinio renginio ,,Mūsų širdelių dovana Lietuvai šalelei“ darbo grupėse. Direktorė vadovavo II tarptautinio konkurso ,,Liepsnojantys akordeonai“, kuris vyko Kupiškio meno mokykloje, organizavimo komitetui. Kartu su mokytojais organizavo II tarptautinį konkursą ,,Liepsnojantys akordeonai 2017“ ir IV respublikinį vokalinių ansamblių konkursą „Pasiimsiu paukščio balsą 2017“. Dalyvavo organizuojant tarptautinį vokalinės muzikos konkursą ,,Lėkime dainų sparnais“ Rokiškio muzikos mokykloje. D. Šakickienė dalyvavo 5 šalies renginiuose pristatant mokyklos veiklą, stiprinant partnerystės ryšius, skleidžiant profesionaliąją patirtį.

Mokyklos direktorė D. Šakickienė pristatė mokyklos erdves ir aplinką Lietuvai pagražinti draugijos Kupiškio skyrius organizuotame apžiūroje-konkurse „Gražiausia Kupiškio miesto erdvė". Baigiamajame šio konkurso renginyje meno mokyklai buvo įteikta dovana ir padėka už gražiausiai tvarkomą Kupiškio miesto erdvę 2017 ir jaukios aplinkos puoselėjimą.

Mokyklos vadovės iniciavo metodinį meno mokyklos mokytojų projektą ,,Edukacinės pamokos 2017“, skirtą rajono įstaigų muzikos ir pradinių klasių mokytojams bei mokiniams.

Mokyklos direktoriaus pavaduotoja ugdymui A. Vareikienė organizavo Padėkos dieną meno mokyklos mokiniams, mokyklos baigimo pažymėjimų įteikimo šventę, vedė festivalį-edukacinę pamoką „Valso sūkuryje“, skirtą Lietuvos valstybės atkūrimo 100-mečiui paminėti ir inicijavo kalėdinį renginį ,,Angelo sapnas“ Uoginių amatų centre rajono švietimo bendruomenei.

Mokyklos direktorė D. Šakickienė inicijavo mokyklos mokytojų ir mokinių dalyvavimą respublikiniuose projektuose ,,Dainų mozaika“, ,,Folkvirusas“, Skambantys kankleliai“, ,,Kitoks akordeonas 2017“ ir rajoniniuose bei mokyklos projektuose ,,Mūsų širdelių dovana Lietuvai šalelei“, ,,Kazio Šimonio kūrybos darbų takais“, ,,Lietuva – mūsų širdelėse“. Inicijavo tradicinių renginių organizavimą: parodą**-**koncertą *„*Pirmokų spalvotas Do-re-mi”, Mokslo žinių šventę, kalėdinį koncertą ,,Angelo sapnas“ ir parodų surengimą Adomo Petrausko muziejuje bei Kupiškio meno mokykloje.

D. Šakickienė inicijavo ir organizavo muzikos globėjos Šv. Cecilijos dienos paminėjimo koncertą, ,,TV Dainų dainelė“ konkurso rajoninį etapą ir Dailės skyriaus naujų patalpų atidarymo šventę. Šiuos renginius gausiai lankė mokyklos bendruomenė, svečiai ir miesto visuomenė. Kartu su mokytojais organizavo II tarptautinį konkursą ,,Liepsnojantys akordeonai“ ir IV respublikinį vokalinių ansamblių konkursą „Pasiimsiu paukščio balsą“. Meno mokyklos mokytojams direktorė organizavo išvyką į seminarą Utenoje ,,Motyvacinės priemonės pamokoje“, kurį vedė LMTA lektorė, psichologė Laura Dubosaitė. Inicijavo seminarą-susitikimą ,,Traide de Piano“ meno mokykloje. Seminarą vedė fortepijono mokytoja, EPTA UK narė Sandra Baranauskienė, su mokiniais 10 metų dirbanti Londone pagal Tarptautinę ABRSM programą.

Mokyklos vadovės kartu su mokyklos komandomis organizavo 22 mokykloje vykusius renginius ir projektus bei dalyvavo 12 darbo grupėse. Stebėjo mokinių pasiekimus ir pažangą, bendradarbiavo su mokytojais. 70 proc. mokykloje vykusių tėvų susirinkimų diskutavo, dalinosi patirtimi ir skaitė pranešimus. Mokyklos vadovių iniciatyva, užtikrinant higienos normų reikalavimus, buvo atlikti planuoto remonto ir ugdymo aplinkos turtinimo darbai. Suremontuotos pastato nuogrindos, lietvamzdžiai, atnaujinta kiemelio tvoros dalis, gėlinės ir atlikti kiti smulkaus remonto darbai. Dailės skyriaus mokiniai ir mokytojai įsikūrė naujai suremontuotose patalpose. Perdažyta laiptinė, atnaujinti ir nudažyti baldai, sumontuoti ant langų roletai ir parodų salės įranga, parengti kubai-dėžės eksponatams. Paruoštos higienos normas atitinkančios sanitarinės patalpos ir įrenginiai.

Koncertinei veiklai plėsti mokykla įsigijo koncertinį-konkursinį akordeoną, 2 klarnetus, molio-keramikos degimo krosnį, muzikos vadovėlius ,,Muzikos istorija“ ir ,,Solfedis“.

95 proc. 2017 m. mokyklos veiklos programoje numatytų priemonių buvo sėkmingai įgyvendinta. Buvo sudaryta 8 darbo grupės, komandos, kurių veikla turėjo įtakos mokyklos pažangai. 2017 m. meno mokykla gavo 11 socialinių partnerių padėkų už paramą ir pagalbą organizuojant renginius, aktyvų bendradarbiavimą, kūrybingą partnerystę, dalyvavimą projektuose, koncertus ir muzikinę sklaidą. D. Šakickienė inicijavo meno mokyklos bendradarbiavimo sutarčių pasirašymą su Kupiškio lopšeliais-darželiais ,,Obelėlė“ ir ,,Saulutė“, mokykla ,,Varpelis“, Kupiškio viešąją biblioteka, Kupiškio rajono Subačiaus gimnazija ir Salamiesčio pagrindine mokykla bei Latvijos Respublikos Livanu muzikos ir meno mokykla.

**III SKYRIUS**

**VEIKLOS ATASKAITOS RODIKLIŲ SUVESTINĖ**

|  |  |
| --- | --- |
| **Rodiklio pavadinimas** | **Rezultatas** |
| **1. MOKINIŲ AKADEMINIAI PASIEKIMAI** |
| 1.1. Bendras mokyklos mokinių pažangumas (proc.) | **99** |
| 1.2. Mokinių, įgijusių pradinį išsilavinimą, dalis (proc.) | **96** |
| 1.3. Mokinių, įgijusių pagrindinį išsilavinimą, dalis (proc.) | **100** |
| 1.4. Mokinių, dalyvaujančių kryptingo ugdymo programoje mokykloje, dalis (proc.) | **100** |
| 1.5. Mokinių, įgijusių ir neįgijusių meistriškumo pakopos rodiklį, dalis (proc.) | **NN** |
| 1.6. Mokinių, įgijusių aukštesnės meistriškumo pakopos rodiklį, dalis (proc.) | **NN** |
| 1.7. Mokinių, įgijusių pirmą meistriškumo pakopą, dalis (proc.) | **NN** |
| 1.8. Mokinių, įgijusių antrą meistriškumo pakopą, dalis (proc.) | **NN** |
| 1.9. Mokinių, įgijusių trečią meistriškumo pakopą, dalis (proc.) | **NN** |
| 1.10. Mokinių, įgijusių ketvirtą meistriškumo pakopą, dalis (proc.)  | **NN** |
| 1.11. Mokinių, įgijusių penktą meistriškumo pakopą, dalis (proc.) | **NN** |
| 1.12. Mokinių, įgijusių šeštą meistriškumo pakopą, dalis (proc.) | **NN** |
| 1.13. Mokinių dalyvavimų tarptautiniuose, šalies, apskrities, savivaldybės konkursuose, festivaliuose, koncertuose, parodose, olimpiadose, varžybose ir kt., skaičius | **162** |
| 1.14. Savivaldybės lygmens konkursuose, varžybose ir kt. pelnytos prizinės vietos, skaičius | **23** |
| 1.15. Apskrities lygmens konkursuose, varžybose ir kt. pelnytos prizinės vietos | **78** |
| 1.16. Šalies lygmens konkursuose, varžybose ir kt. pelnytos prizinės vietos, skaičius | **7** |
| 1.17. Tarptautinio lygmens konkursuose, varžybose ir kt. pelnytos prizinės vietos | **31** |
| **2. PAMOKOS KOKYBĖ** |
| 2.1. Administracijos stebėtos ir vertintos pamokos (pratybos), skaičius | **40** |
| 2.2.Vidutinis stebėtų ir vertintų pamokų (pratybų) skaičius, tenkantis vienam mokyklos mokytojui | **2** |
| 2.3. Administracijos stebėtos kitos mokytojų veiklos (atsiskaitymai, tėvų susirinkimai, renginiai ir pan.), skaičius | **120** |
| 2.4. Pamokos (pratybos) netradicinėse aplinkose, skaičius | **16** |
| 2.5. Edukacinės veiklos netradicinėse aplinkose, skaičius  | **14** |
| **3. MOKINIŲ VERTYBINIŲ NUOSTATŲ BEI PILIETIŠKUMO ŪGTIS** |
| 3.1. Renginiai (išskyrus projektus), skaičius | **12** |
| 3.2. Renginiuose (išskyrus projektus) dalyvavusių mokinių dalis (proc.) | **60** |
| 3.3. Rengti, įgyvendinti projektai, skaičius | **20** |
| 3.4. Vykdyti mokyklos lygmens projektai, skaičius | **10** |
| 3.5. Vykdyti tarptautinio, apskrities, šalies ir savivaldybės lygmens projektai, skaičius | **10** |
| 3.6. Projektuose dalyvavusių mokinių dalis (proc.)  | **100** |
| 3.7. Mokiniai – dalyviai rajono renginiuose, skaičius  | **195** |
| 3.8. Savivaldos institucijų inicijuotos ir įgyvendintos veiklos, skaičius | **2** |
| 3.9. Mokinių emocinis saugumas, 3–4 lygio įvertinimų procentinių išraiškų aritmetinis vidurkis | **95** |
| 3.10. Vykdytos prevencinės veiklos, skaičius | **7** |
| 3.11. Prevencinėse veiklose dalyvavusių mokinių dalis (proc.) | **68** |
| **4. MOKYKLOS VEIKLOS ĮSIVERTINIMO EFEKTYVUMAS** |
| 4.1. Mokyklos veiklos įsivertinimo apklausose dalyvavusių mokinių dalis (proc.) | **39** |
| 4.2. Mokyklos veiklos įsivertinimo apklausose dalyvavusių mokinių tėvų dalis (proc.) | **35** |
| 4.3. Mokyklos veiklos įsivertinimo apklausose dalyvavusių mokytojų dalis (proc.) | **67** |
| **5. VADOVŲ IR MOKYTOJŲ LYDERYSTĖ BEI KOMPETENCIJOS** |
| 5.1. Mokytojų, skleidusių patirtį savivaldybėje, dalis (proc.)  | **45** |
| 5.2. Mokytojų, skleidusių patirtį šalyje, dalis (proc.) | **45** |
| 5.3. Mokytojų, gebančių stebėti ir identifikuoti individualią mokinio pažangą, dalis (proc.) | **100** |
| 5.4. Vidutinis kvalifikacijos tobulinimo valandų skaičius, tenkantis vienam mokytojui  | **48** |
| 5.5. Kolegialiai stebėtos ir vertintos veiklos (modelis ,,Kolega – kolegai‘‘), skaičius | **20** |
| 5.6. Vadovai, skleidę patirtį savivaldybėje, skaičius | **3** |
| 5.7. Vadovai, skleidę patirtį šalyje, skaičius | **5** |
| 5.8. Vidutinis kvalifikacijos tobulinimo valandų skaičius, tenkantis vienam vadovui | **101** |
| 5.9. Įrengtos, pritaikytos ir naudojamos netradicinės ugdymo aplinkos, aplinkų mobilumas, skaičius  | **4** |
| 5.10. Įgyvendintų metiniame veiklos plane numatytų priemonių dalis (proc.) | **95** |

Sutartinis žymėjimas: 0 – nėra duomenų; NN – nėra, negalėjo būti.

**IV SKYRIUS**

**PATVIRTINTŲ ASIGNAVIMŲ NAUDOJIMAS**

|  |
| --- |
| Biudžetas |
| Išlaidų rūšys | Išlaidų kodas | Išlaidų planas  | Finansavimas | Kasinės išlaidos |
|
| Darbo užmokestis | 2.1.1.1.1.1 | 192900 | 192802.50 | 192802.50 |
| Įnašai socialiniam draudimui | 2.1.2.1.1.1 | 59020 | 59019.25 | 59019.25 |
| Kitos prekės | 2.2.1.1.10 | 4803 | 4802.92 | 4802.92 |
| Komunalinės paslaugos | 2.2.1.1.20 | 4980 | 4980 | 4980 |
| Kitos paslaugos | 2.2.1.1.30 | 497 | 496.39 | 496.39 |
| Kitos mašinos ir įrengimai | 3.1.1.3.1.2 | 5000 | 5000 | 5000 |
| Iš viso: |   | **267200** | **267101.06** | **267101.06** |

|  |
| --- |
| U |
| Išlaidų rūšys | Išlaidų kodas | Išlaidų planas  | Finansavimas | Kasinės išlaidos |
|
| Darbo užmokestis | 2.1.1.1.1.1 | 3120 | 3120 | 3120 |
| Įnašai socialiniam draudimui | 2.1.2.1.1.1 | 960 | 960 | 960 |
| Iš viso: |   | **4080** | **4080** | **4080** |

|  |
| --- |
| Mokinio krepšelis |
| Išlaidų rūšys | Išlaidų kodas | Išlaidų planas  | Finansavimas | Kasinės išlaidos |
|
| Darbo užmokestis | 2.1.1.1.1.1 | 15875 | 15875 | 15875 |
| Įnašai socialiniam draudimui | 2.1.2.1.1.1 | 4910 | 4910 | 4910 |
| Iš viso: |   | **20785** | **20785** | **20785** |

|  |
| --- |
| Pajamų įmokos |
| Išlaidų rūšys | Išlaidų kodas | Išlaidų planas | Finansavimas | Kasinės išlaidos |
|
| Medikamentai | 2.1.1.1.02 | 135 | 134.40 | 134.40 |
| Ryšiai | 2.1.1.1.05 | 1177 | 1176.83 | 1176.83 |
| Transporto išlaikymas | 2.1.1.1.06 | 1810 | 1806.97 | 1806.97 |
| Spaudiniai | 2.1.1.1.08 | 1604 | 1603.83 | 1603.83 |
| Kitos prekės | 2.1.1.1.10 | 5816 | 5654.90 | 5654.90 |
| Komandiruotės | 2.1.1.1.11 | 284 | 283.80 | 283.80 |
| Ilgalaikio turto remontas | 2.1.1.1.15 | 1686 | 1535.02 | 1535.02 |
| Kvalifikacijos kėlimas | 2.1.1.1.16 | 241 | 240.86 | 240.86 |
| Komunalinės paslaugos | 2.1.1.1.20 | 3700 | 3699.60 | 3699.60 |
| Kitos paslaugos | 2.1.1.1.30 | 3506 | 3104.40 | 3104.40 |
| Kitos mašinos ir įrenginiai | 3.1.1.3.1.2 | 5841 | 5661.66 | 5661.66 |
| Iš viso: |   | **25800** | **24902.27** | **24902.27** |

|  |
| --- |
| Paramos lėšos |
| Likutis2017-01-01 | Gauta lėšų 2017 metais | Išlaidų sritys | Išleista lėšų | Likutis2017-12-31 |
|
| 2456.58 | 656.31  | Respublikiniam vokalinių ansamblių konkursui-šventei ,,Pasiimsiu paukščio balsą“, Projektui ,,Panevėžio apskrities muzikos ir meno mokyklų XII solfedžio konkursui“, Jaunių choro išvykai į Lietuvos moksleivių chorų festivalį ,,Dainų mozaika“ Šv. Kotrynos bažnyčioje Vilniuje, Dailės skyriaus naujų patalpų atidarymo šventei, Festivaliui-edukacinei pamokai ,,Valso sūkuryje“, Klasikinės muzikos koncertui Šv. Cecilijos, muzikos globėjos dienai paminėti, „Muzikos ir dailės projektui ,,Perpetuum mobile“ | 654.51 | 2458.38 |
| Iš viso: | 654.51 |

Direktorė Daiva Šakickienė